ପାଠ 34
ଯାଅ ଓ ପ୍ରଚାର କର
ଶିକ୍ଷକ ନିର୍ଦ୍ଦେଶିକା  ·  ସୁସମାଚାର ରବିବାର ବିଦ୍ୟାଳୟ ପାଠ
	ଚିତ୍ର
	40

	ଉଦ୍ଦେଶ୍ୟ
	ଖ୍ରୀଷ୍ଟିୟାନମାନେ ସବୁଠି ସୁସମାଚାର ପ୍ରଚାର କରନ୍ତୁ ବୋଲି ଯୀଶୁ ଆଦେଶ ଦେଇଛନ୍ତି, ଏହା ଶିଖାଇବା।

	ଶିକ୍ଷକଙ୍କ ପ୍ରସ୍ତୁତି
	ଆପଣଙ୍କ ରବିବାର ବିଦ୍ୟାଳୟ ଶ୍ରେଣୀରେ ଛାତ୍ରଛାତ୍ରୀମାନଙ୍କୁ ଯୀଶୁଙ୍କ ବିଷୟରେ ଶିଖାଇବାର ସୁଯୋଗ ପାଇଥିବାରୁ ଈଶ୍ୱରଙ୍କୁ ଧନ୍ୟବାଦ ଦିଅନ୍ତୁ। ଜଣେ ଭଲ ସୁସମାଚାର ସାକ୍ଷୀ ହେବାକୁ ଈଶ୍ୱରଙ୍କୁ ସାହାଯ୍ୟ ମାଗନ୍ତୁ। ତା'ପରେ ମାଥିଉ 28:18-20, ପ୍ରେରିତ 16:16-34 ଓ ପାଠ ଯୋଜନା ପଢ଼ନ୍ତୁ ଓ ଅଧ୍ୟୟନ କରନ୍ତୁ।

	ମୁଖସ୍ଥ ପଦ
	ମାଥିଉ 28:19
ଅତଏବ ତୁମ୍ଭେମାନେ ଯାଇ ସମସ୍ତ ଜାତିର ଲୋକଙ୍କୁ ମୋର ଶିଷ୍ୟ କର।



ପାଠ ଯୋଜନା
ଭୂମିକା
ଶ୍ରେଣୀକୁ ପଚାରନ୍ତୁ:
ପ୍ରଶ୍ନ: ଆପଣ କିଛି ଭଲ ଖବର ପାଇଲେ କ'ଣ କରନ୍ତି?
ଉତ୍ତର: ଆପଣ ଯାଇ ଆପଣଙ୍କ ପାଖରେ ଥିବା ସମସ୍ତଙ୍କୁ କହନ୍ତି।
ଲୋକମାନେ ପାଇଥିବା ଭଲ ଖବର ବିଷୟରେ କଥା ହୁଅନ୍ତୁ, ଯଥା: ଏକ ନୂଆ ଶିଶୁର ଜନ୍ମ, ବା ବହୁ ବର୍ଷ ଆସିନଥିବା ଜଣେ ଅତିଥିଙ୍କ ଆଗମନ।
ପାଠର ମୁଖ୍ୟ ବିଷୟ
	1.ଖ୍ରୀଷ୍ଟିୟାନମାନଙ୍କର କହିବା ପାଇଁ କିଛି ଭଲ ଖବର ଅଛି। ତାହା କ'ଣ? ଈଶ୍ୱର ଆମକୁ ପ୍ରେମ କରନ୍ତି ଓ ଯୀଶୁ ଖ୍ରୀଷ୍ଟ ଆମ ପାପ ପାଇଁ ମରିଥିବାରୁ ଆମ ପାପ କ୍ଷମା କରିଛନ୍ତି। ଏ ବିଷୟରେ ଏକ ଗୀତ ଗାନ୍ତୁ।
	2.ଚିତ୍ର 40 ଦେଖାନ୍ତୁ। ଯୀଶୁ ସ୍ୱର୍ଗକୁ ଫେରିବା ପୂର୍ବରୁ ନିଜ ବନ୍ଧୁମାନଙ୍କୁ ଦେଇଥିବା ଶେଷ ଆଦେଶ ଥିଲା ଯାଇ ସମସ୍ତଙ୍କୁ ସୁସମାଚାର କହିବା। ଚିତ୍ରରେ ଜଣେ ଖ୍ରୀଷ୍ଟିୟାନ ଏହି ଆଦେଶ ପାଳନ କରୁଛନ୍ତି।
	3.ଏହି ଆଦେଶ ପାଳନ କରିଥିବା ଆଉ ଜଣେ ବ୍ୟକ୍ତି ଥିଲେ ପାଉଲ। ସେ ନିଜ ସାରା ଜୀବନ ଘରଠାରୁ ବହୁ ଦୂର ଯାତ୍ରା କରି ଭେଟିଥିବା ଲୋକମାନଙ୍କୁ ଯୀଶୁ ଖ୍ରୀଷ୍ଟଙ୍କ ବିଷୟରେ କହିଲେ। ଏଥିପାଇଁ ସେ କେତେବେଳେ କାରାଗାରରେ ମଧ୍ୟ ରହିଲେ। ପ୍ରେରିତ 16:25-31 କାହାଣୀ କୁହନ୍ତୁ। ପାଉଲ ଓ ତାଙ୍କ ସାଥୀ ସୀଲ ସୁସମାଚାର ପ୍ରଚାର କରିଥିବାରୁ କାରାଗାରରେ ପଡ଼ିଲେ। ଫିଲିପ୍ପି ନଗରର କାରାଧ୍ୟକ୍ଷ ଓ ତାଙ୍କ ପରିବାର ଖ୍ରୀଷ୍ଟିୟାନ ହେଲେ।
ପୁନରାବଲୋକନ
ସଂକ୍ଷେପରେ ପାଠ ଦୁହରାନ୍ତୁ ଓ ଜୋର ଦିଅନ୍ତୁ ଯେ ଖ୍ରୀଷ୍ଟିୟାନମାନଙ୍କୁ ଯୀଶୁଙ୍କ ବିଷୟରେ ସୁସମାଚାର ଅନ୍ୟମାନଙ୍କ ସହ ବାଣ୍ଟିବାକୁ ଓ ସେମାନଙ୍କୁ ତାଙ୍କ ଶିଷ୍ୟ କରିବାକୁ ଡକାଯାଇଛି।
ମୁଖସ୍ଥ ପଦ ଶିଖାନ୍ତୁ
ପାଠ ପ୍ରତି ଆମର ପ୍ରତିକ୍ରିୟା
ଏହି ଆଦେଶ ଆଜିର ଖ୍ରୀଷ୍ଟିୟାନମାନଙ୍କୁ ଦିଆଯାଇଛି। ଆଜି ସେମାନଙ୍କ ମଣ୍ଡଳୀରେ ଏହି ଆଦେଶ କିପରି ପାଳନ ହେଉଛି ଶ୍ରେଣୀକୁ ପଚାରନ୍ତୁ। ଖୋଲା ଆକାଶ ତଳେ ସଭା ବା ଘରକୁ ଯାଉଥିବା ସାକ୍ଷୀ ଦଳ ଅଛି କି? ପିଲାମାନେ ନିଜ ବନ୍ଧୁମାନଙ୍କୁ ରବିବାର ବିଦ୍ୟାଳୟକୁ ନିମନ୍ତ୍ରଣ କରୁଛନ୍ତି କି? ଆଜି ଏହି ଆଦେଶ କିପରି ପାଳନ ହେଉଛି ସେ ବିଷୟରେ ଉଦାହରଣ ଦିଅନ୍ତୁ। ସମସ୍ତେ ମୁଖସ୍ଥ ପଦ ଦୁହରାଇ ପାଠ ଶେଷ କରନ୍ତୁ।
ପାଠ 34 – ଯାଅ ଓ ପ୍ରଚାର କର	ପୃଷ୍ଠା 




